OpenLLM-France/wikimedia huggingface dataset:
# Diario di un maestro

Diario di un maestro és una telefilm italià del 1973 dirigida per Vittorio De Seta i transmesa pel primer canal de la RAI en quatre episodis. El guió està basat en el llibre autobiogràfic Un anno a Pietralata d'Albino Bernardini.
Dos anys després de l'estrena en televisió, la pel·lícula fou estrenada en sales en una versió reduïda de 135 minuts. Aquesta versió fou seleccionada entre els 100 film italiani da salvare

## Trama

En una escola dels afores de Roma, un jove professor nou de l'entorn, en lloc de perdre l’interès per la seva aula semi-buida anomenada “la resulta”, decideix abordar el problema de l’incompliment de l’obligació d'assistència escolar, no en un entorn burocràtic, sinó buscant pel barri els nens que no assisteixen a classes i donant-los una estructura absolutament atípica, gairebé revolucionària, per als programes de l'època. El resultat és una experiència d’enriquiment mutu entre els petits alumnes i el professor que, als ulls dels espectadors, representa la persona que practica aquells ideals de tants altres que només prediquen.

## Repartiment

* Bruno Cirino: El mestre Bruno D'Angelo
* Mico Cundari
* Marisa Fabbri
* Tullio Altamura
* Filippo De Gara

## Notes

* ↑ Rete degli Spettatori

## Bibliografia

* Albino Bernardini, Un anno a Pietralata. Firenze, La Nuova Italia, 1968.
* Giulio Angioni, Sul grande schermo i volti degli ultimi, La Nuova Sardegna,
* Damiano Felini, Una proposta pedagogica sullo schermo. La scuola in due produzioni televisive di Vittorio De Seta (1970-1979), "Orientamenti Pedagogici", vol. 62, n. 2 (aprile-giugno 2015), pp. 273–291, .

## Enllaços externs

* Diario di un maestro a raiplay.it
# EUFOR Concordia

La força europea EUFOR Concordia va ser una missió de pau de la Unió Europea (UE) a Macedònia del Nord, que va començar el 31 de març de 2003. La Unió Europea va reprendre l'operació Allied Harmony de l'Organització del Tractat de l'Atlàntic Nord i va desplegar prop de 300 tropes per assegurar la seguretat dels observadors de la UE i l'Organització per a la Seguretat i la Cooperació a Europa que supervisabrn la implementació dels acords d'Ohrid. Aquesta va ser la primera operació militar de la Unió Europea.

## Història

La revolta albanesa a Macedònia el 2001 és un conflicte armat intern dirigit pel Exèrcit d'Alliberament Nacional (UÇK-M), organització d'origen kosovar contra el Govern de la República de Macedònia del Nord. Aquesta organització demostra així la voluntat dels albanesos de Macedònia del Nord d'obtenir més autonomia i reconeixement de l'estat. El final de la insurrecció es va formalitzat pels acords d'Ohrid i la intervenció de 4.000 soldats de l'OTAN per restablir la pau a Macedònia del Nord va donar fruits. L'operació Concordia es va fer càrrec d'una força més petita de 300 a 400 soldats procedents de diferents estats membres i actius operatius de l'OTAN agrupats a conseqüència de l'acord Berlín plus.
L'operació Concordia es basa en la Resolució 1371 del Consell de Seguretat de les Nacions Unides i en un component econòmic i financer (Pacte d'estabilitat per a Europa Sud-oriental (1999), acord d'estabilització i associació (2004)) per donar suport al desenvolupament del país i donar suport a la influència de la política exterior de Brussel·les a Skopje.
EUFOR Concordia va ser un esdeveniment important en el desenvolupament de la Política comuna de seguretat i defensa de la Unió Europea. Per Javier Solana que aleshores era l'Alt Representant per a la Política Exterior i de Seguretat (PESC), la PESC, impulsada fa deu anys, va arribar a una nova etapa amb la cooperació militar sota els auspicis de la Unió Europea i no els seus Estats membres.
El 15 de desembre de 2003, EUFOR Concordia va ser reemplaçada per una missió de la policia de la UE sota el codi EUPOL Proxima i els 400 soldats de la UE van ser substituïts per 200 policies de la UE. El cap de la missió fou l'almirall alemany Rainer Feist.

## Referències

* ↑ Patrick Simon. «Les fondements de la Politique Européenne de Sécurité et de Défense (PESD) à travers l'opération « Concordia » en Macédoine», 31-01-2017. Arxivat de l'original el 7 de gener 2009. [Consulta: 3 maig 2018].
* ↑ Solana 2003
* ↑ Maxime H. A. Larivé, p. 193-196
* ↑ Diego J. Liñán Nogueras, Javier Roldán Barbero El estatuto jurídico de las fuerzas armadas españolas en el exterior, p. 215

## Biografia

* Larivé, Maxime H. A.. Routledge. Debating European Security and Defense Policy (en anglès), 2016, p. 280. a. ISBN 978-1-3171-5430-3.
* Javier Solana. «A joint effort for peace and stability» (pdf). [Consulta: 31 gener 2017].

## Enllaços externs

* SEAE. «CONCORDIA/FYROM»..
* Toute l'Europe. «Qu'est-ce que l'Eufor ?»..
# Districte de Muecate

El districte de Muecate és un districte de Moçambic, situat a la província de Nampula. Té una superfície de 4.075 kilòmetres quadrats. En 2007 comptava amb una població de 93.906 habitants. Limita al nord amb el districte d'Eráti, al nord i nord-est amb el districte de Nacaroa, a l'oest amb el districte de Mecubúri, al sud amb els districtes de Nampula i Meconta i a l'est amb el districte de Monapo.

## Divisió administrativa

El districte està dividit en tres postos administrativos Imala, Mucoluone i Muecate), compostos per les següents localitats:
* Posto Administrativo d'Imala:
** Imala
* Posto Administrativo de Mucoluone:
** Mucoluone
* Posto Administrativo de Muecate:
** Muecate
** Napala

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Districte de Muembe

El districte de Muembe és un districte de Moçambic, situat a la província de Niassa. Té una superfície de 5.526 kilòmetres quadrats. En 2007 comptava amb una població de 28.645 habitants. Limita al nord i oest amb el districte de Sanga, al sud amb el districte de Chimbonila, al sud i est amb el districte de Majune i a l'est i nord amb el districte de Mavago.

## Divisió administrativa

El districte està dividit en dos postos administrativos (Muembe i Chiconono), compostos per les següents localitats:
* Posto Administrativo de Chiconono:
** Chiconono
* Posto Administrativo de Muembe:
** Muembe

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Districte de Sarreguemines

El Districte de Sarreguemines (fràncic lorenès Arrondissement Sààrgeminn) és un dels nou districtes amb què es divideix el departament del Mosel·la, a la regió del Gran Est. Té 6 cantons i 83 municipis. El cap del districte és la sotsprefectura de Sarreguemines.

## Cantons

* cantó de Bitche
* cantó de Rohrbach-lès-Bitche
* cantó de Sarralbe
* cantó de Sarreguemines
* cantó de Sarreguemines-Campagne
* cantó de Volmunster

## Vegeu també

* Cantons de Mosel·la
# Dungeon Siege: Legends of Aranna

Dungeon Siege: Legends of Aranna és l'expansió independent del videojoc de rol Dungeon Siege, de Gas Powered Games i Mad Doc Software distribuïda per Microsoft Game Studios. El joc va ser llançat als Estats Units el 12 de novembre de 2003. Aquesta expansió inclou tot el contingut del joc original, per tant no és necessari tenir prèviament instal·lat el joc de Dungeon Siege.
En aquesta expansió l'aventura comença de forma semblant al joc original, el protagonista de la història és cridat perquè derroti uns monstres, i a partir d'aleshores comença un recorregut per tot el regne d'Aranna (nou territori inclòs en l'expansió) per derrotar el mal que està devastant la regió, en la qual el protagonista aprendrà dels seus avantpassats. La jugabilitat es manté gairebé intacta, tot i que s'hi afegeixen nous encanteris i habilitats.

## Vegeu també

* Dungeon Siege
# Doniphan (Missouri)

Doniphan és una població dels Estats Units a l'estat de Missouri. Segons el cens del 2000 tenia 1.932 habitants.

## Demografia

Segons el cens del 2000, Doniphan tenia 1.932 habitants, 844 habitatges, i 480 famílies. La densitat de població era de 544,5 habitants per km².
Dels 844 habitatges en un 25,5% hi vivien nens de menys de 18 anys, en un 39,6% hi vivien parelles casades, en un 14,3% dones solteres, i en un 43,1% no eren unitats familiars. En el 40,9% dels habitatges hi vivien persones soles el 27% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,2% tenia menys de 18 anys, un 7% entre 18 i 24, un 21,9% entre 25 i 44, un 19,3% de 45 a 60 i un 30,5% 65 anys o més.
L'edat mediana era de 45 anys. Per cada 100 dones de 18 o més anys hi havia 68,7 homes.
La renda mediana per habitatge era de 19.696 $ i la renda mediana per família de 29.875 $. Els homes tenien una renda mediana de 23.438 $ mentre que les dones 18.981 $. La renda per capita de la població era de 14.407 $. Entorn del 19,8% de les famílies i el 25,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doniphan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Doniphan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# El Orden

El Orden va ser un periòdic anarquista editat a Madrid entre 1875 i 1878, publicant-se 65 nombres.

## Història

Era un periòdic clandestí de la secció espanyola de la Primera Internacional. Era d'idees revolucionàries, i els seus inspiradors van ser Tomás González Morago i Juan Serrano Oteiza. Explicava també amb les col·laboracions de Rafael Farga i Pellicer, Anselmo Lorenzo i Nemesio Gili y Casanovas. La seva influència era notable en el moviment obrer i socialista. El govern oferia recompenses als qui delatessin la seva impremta.

## Periòdics Homònims

Es va editar un periòdic homònim a Còrdova (Andalusia), entre 1873 i 1875, amb molta circulació, també clandestí.

## Bibliografia

* Miguel Iñiguez, Esbozo d'una enciclopedia histórica del anarquismo español. Fundación de Estudios Libertarios Anselmo Lorenzo, Madrid, 2001; pag 444.
# El Camí (desambiguació)

«El Camí» té aquests significats:
* El Camí, ruta senderista
* El camí (Pahissa), poema simfònic
* El Camí (revista), setmanari publicat a València entre el 1932 i el 1934
* El Camí (revista 1918), revista literària publicada a Barcelona el 1918
# Eclipse solar del 14 d'octubre de 2023

Hi haurà un eclipse solar anular el dissabte 14 d'octubre de 2023. Un eclipse solar ocorre quan la Lluna passa entre la Terra i el Sol, totalment o parcialment ocultant la imatge del Sol per a un espectador a la Terra. Un eclipsi solar anular ocorre quan el diàmetre aparent de la Lluna és més petit que el del Sol ocultant la major part del Sol i causant que el Sol sembli un anell. Un eclipse anul·lar apareix com un eclipse parcial sobre una regió de milers de quilòmetres d'ample. L'eclipse recorrera la major part d'Amèrica i els millors llocs per veure-ho seran Estats Units, la Península de Yucatán a Mèxic, la major part de l'Amèrica Central, Colòmbia i el Brasil.
El proper eclipse serà el 8 d'abril de 2024 i només serà visible als Estats Units, Mèxic i Canadà en la seva forma total.

## Referències

* ↑ «Nasa Annular Solar Eclipse of 2023 Oct 14». [Consulta: 19 gener 2018].
# El Pont d'Alentorn

El Pont d'Alentorn és una entitat de població del municipi d'Artesa de Segre, a la comarca de la Noguera.
La caseria neix i rep el nom del pont que travessa el riu Segre per la carretera L-512 que va d'Artesa de Segre a Vilanova de Meià i que és la seva principal via de comunicació. Se situa entre el centre i el sud del terme municipal.

## Història

El pont es construeix a principis del segle XX en substitució de l'antic pont situat dos-cents metres més al sud en direcció a Vernet, aixecat a mitjans del segle xviii pel marquès de l'Ensenada i destruït durant la Primera Guerra Carlina, del que es conserven encara alguns pilars. Esdevingué de gran importància per ser el pas principal entre la plana de Lleida i els Pallars mentre no foren construïdes les carreteres C-13 i C-1412b.
La seva posició estratègica feu que sofrís danys considerables a causa dels bombardejos durant la Guerra Civil Espanyola fins a ser finalment volat pel bàndol republicà per impedir l'avanç de les tropes nacionals. Acabada la guerra, la reconstrucció del pont fou la primera gran obra pública realitzada a la zona. Provisionalment, es construí un pont de fusta de tres metres d'ample, per permetre el pas de persones sobre el riu i, acabada la reconstrucció, a més de reforçar-ne els pilars, s'hi afegiren voreres i baranes.

## Referències

* ↑ «El Pont d'Alentorn». Gran Enciclopèdia Catalana. Barcelona: Grup Enciclopèdia Catalana.
* ↑ «el Pont d'Alentorn Arxivat 2016-03-03 a Wayback Machine.». Web Consell Comarcal de la Noguera

## Enllaços externs

* la Palanca, publicació d'Artesa de Segre i comarca
# El Polític

* Part de la sèrie: Els diàlegs de Plató
* Primers diàlegs:
* Apologia – Càrmides – Critó
* Eutífron – Alcibíades I
* Hípias major – Hípias menor
* Ió – Laques – Lisis
* Transitoris i diàlegs mitjans:
* Cràtil – Eutidem – Gòrgias
* Menexen – Menó – Fedó
* Protàgoras – El convit
* Diàlegs mitjans posteriors:
* La República – Fedre
* Parmènides – Teetet
* Últims diàlegs:
* Timeu – Crítias
* El Sofista – El Polític
* Fileb – Lleis
* Obres d'autenticitat dubtosa:
* Axíoc - Alcíone
* Clitofont – Epínomis - Eríxias
* Demòdoc – Cartes – Hiparc
* Minos – Rivals d'amor – Sísif
* Alcibíades II – Tèages
* Aquesta caixa:
El Polític, o Politikos en grec i Politicus en llatí, és l'últim d'un conjunt de quatre diàlegs de Plató. És precedit per Parmènides, Teetet i El Sofista.
Al text, hi observem una discussió entre Sòcrates, el matemàtic Teodor, un altre estudiant anomenat Sòcrates (a qui es refereix com a "jove Sòcrates"), i un filòsof desconegut que exposa les idees del polític. Aquest filòsof és un estranger provinent d'Elea, al qui en diferents versions se'l coneix com "el visitant".
El text en si és la continuació del diàleg el Sofista, el qual mostra una conversa entre Sòcrates, Teetet i el visitant.
D'acord amb John M. Cooper, la intenció d'aquest escrit és la d'explicar que el comandament o poder polític necessita un tipus especialitzat de coneixement. El polític era qui posseïa aquest coneixement per a governar correctament i justa, a més de representar els millors interessos dels seus ciutadans. El diàleg mostra que els polítics han d'estar governats per aquest coneixement o gnosi. Aquesta proposta està dirigida contra aquells que, d'acord amb el visitant, governen actualment, aquells que donen l'aparença de posseir aquest coneixement, però en realitat aquestes persones són només sofistes o imitadors.
Pel que el visitant o estranger afirma, un sofista és aquell que no coneix la manera correcta de fer les coses, però que aparenta davant els altres que sí. L'ideal de l'estranger de com s'arriba a aquest coneixement per a governar és mitjançant divisions socials. El visitant s'esforça a especificar on i per què tals divisions són necessàries, de tal manera que es pugui governar apropiadament els ciutadans.

## Referències

* ↑ Cooper and Hutchinson. "Introduction to Politikos".

## Bibliografia

* Diàlegs, vol. XVI (El Polític), intr. i trad. de Manuel Balasch, Barcelona, Fundació Bernat Metge, 1997.
* Cooper, John M. and Hutchinson, D. S. (eds.) Plato: Complete Works. Hackett Publishing Co. Inc., 1997. ISBN 0-87220-349-2.
* Platón (1988). Diálogos. Obra completa. Volumen V: Parménides, Teeteto, Sofista, Político. Introducción, traducción y notas de Ma. Isabel de Santa Cruz, Álvaro Vallejo Campos, Néstor Luis Cordero. Madrid: Editorial Gredos.
# Epinephelus polylepis

Epinephelus polylepis és una espècie de peix de la família dels serrànids i de l'ordre dels perciformes.

## Morfologia

Els mascles poden assolir els 61 cm de longitud total.

## Distribució geogràfica

Es troba a l'oest de l'Índic.

## Referències

* ↑ Bloch M. E. 1793. Naturgeschichte der ausländischen Fische. Berlin. Naturg. Ausl. Fische v. 7. i-xiv + 1-144.
* ↑ BioLib
* 1 2 FishBase (anglès)

## Bibliografia

* Heemstra, P.C. i Randall, J.E., 1993, Groupers of the World (Family Serranidae, Subfamily Epinephelinae). An annotated and illustrated catalogue of the grouper, rockcod, hind, coral grouper and lyretail species known to date. FAO Species Catalogue Vol. 16., FAO Fish. Synop. Núm. 125, 125:I-viii, 1-382.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chervetita

La chervetita és un mineral de la classe dels fosfats. Anomenada així pel mineralogista francès Jean Chervet.

## Classificació

Segons la classificació de Nickel-Strunz, la chervetita pertany a «08.FA - Polifosfats, poliarsenats i [4]-polivanadats, sense OH i H₂O; dímers que comparteixen vèrtex de tetraedres» juntament amb els següents minerals: blossita, petewilliamsita, pirocoproïta, pirofosfita i ziesita.

## Característiques

La chervetita és un fosfat de fórmula química Pb₂(V₂O₇). Cristal·litza en el sistema monoclínic. La seva duresa a l'escala de Mohs és 2 a 2,5.

## Formació i jaciments

Es forma en zones d'oxidació en dipòsits d'urani rics en vanadi i plom. A la seva localitat tipus ha estat trobat associat a francevil·lita, curienita, mounanaïta, čechita, hedífana, duttonita i vanuralita. Ha estat descrita a la República Txeca, Gabon, Alemanya i als EUA.

## Referències

* ↑ «Chervetite» (en anglès). Mindat. [Consulta: 7 novembre 2015].
# D'Lo

D'Lo és una població dels Estats Units a l'estat de Mississipi. Segons el cens del 2000 tenia 394 habitants.

## Demografia

Segons el cens del 2000, D'Lo tenia 394 habitants, 179 habitatges, i 114 famílies. La densitat de població era de 220,5 habitants per km².
Dels 179 habitatges en un 24% hi vivien nens de menys de 18 anys, en un 50,3% hi vivien parelles casades, en un 10,6% dones solteres, i en un 35,8% no eren unitats familiars. En el 34,1% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 20,3% tenia menys de 18 anys, un 9,6% entre 18 i 24, un 22,6% entre 25 i 44, un 27,9% de 45 a 60 i un 19,5% 65 anys o més.
L'edat mediana era de 42 anys. Per cada 100 dones de 18 o més anys hi havia 81,5 homes.
La renda mediana per habitatge era de 28.750 $ i la renda mediana per família de 33.125 $. Els homes tenien una renda mediana de 27.500 $ mentre que les dones 21.731 $. La renda per capita de la població era de 15.469 $. Entorn de l'11,7% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- D'Lo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- D'Lo». American Fact Finder. Oficina del Cens dels Estats Units, 12-01-2010.
# Dürrizade Mustafa Efendi

Dürrizade Mustafa Efendi (1702/1703-8 de febrer de 1775) fou un religiós turc otomà fill de Dürrizade Mehmed Efendi. Fou kazasker de Rumèlia dues vegades i xaikh al-Islam el 19 de juliol de 1756; fou destituït el 18 de febrer de 1757 i enviat desterrat a Gal·lípoli. Nomenat altre cop el 29 d'abril de 1762 fins que fou destituït el 23 d'abril de 1767. Nomenat per tercera i darrera vegada el 27 de febrer de 1774 es va retirar per malaltia greu el 28 de setembre de 1774. La seva dona pretenia descendir del Profeta i els seus descendents van portar el títol de sayyid.

## Referències

* Biografia (turc)
# Circetins

Els circetins (Circaetinae) són una subfamília dins la família dels accipítrids (Accipitridae) que inclou rapinyaires de grandària molt variada, dotades en general d'ales amples i un gran cap.
La major part de les espècies són especialistes en una alimentació basada en rèptils, però l'àguila saltimbanqui té una dieta més variada, incloent-hi la carronya, i l'enorme àguila menjamones ocupa una posició especial, amb una alimentació a base de mamífers mitjans, la seva pertinença a aquest grup s'ha determinat pels últims estudis de genètica molecular.
Totes les espècies viuen en zones temperades i càlides del Vell Món.

## Sistemàtica

Segons la classificació del Congrés Ornitològic Internacional (versió 12.2, 2022), els 5 gèneres que componen aquesta subfamília contenen 15 espècies:
* Gènere Circaetus, amb 6 espècies.
* Gènere Dryotriorchis, amb una espècie: serpentari del Congo (Dryotriorchis spectabilis).
* Gènere Pithecophaga, amb una espècie: àguila menjamones de les Filipines (Pithecophaga jefferyi).
* Gènere Spilornis, amb 6 espècies.
* Gènere Terathopius, amb una espècie: àguila batallaire (Terathopius ecaudatus).

## Referències

* ↑ Classificació dels Accipítrids a John Boyd's Home Page Rev. 2201/2012
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
# Dipodillus maghrebi

Dipodillus maghrebi és una espècie de mamífer rosegador de la família dels múrids. És endèmic del nord del Marroc. Els seus hàbitats naturals són les zones rocoses, les zones argiloses i els camps abandonats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, maghrebi, significa ‘del Magreb’ en llatí.

## Referències

* ↑ Aulagnier, S. Gerbillus maghrebi. UICN 2008. Llista Vermella d'espècies amenaçades de la UICN, edició 2008, consultada el 24 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# El Pont Vell (Margalef)

El Pont Vell és una obra amb elements gòtics de Margalef (Priorat) inclosa a l'Inventari del Patrimoni Arquitectònic de Catalunya.

## Descripció

Pont d'un sol ull, bastit de pedra amb reforça de carreu als angles. L'arc és apuntat. Pren suport en el marge dret del riu Montsant i per l'altre costat, en una massa de conglomerat que hi ha dins el llit d'inundació del riu. El seu ample original era lleugerament superior a un metre, i fou eixamplat en època incerta. La part superior és desfigurada per un eixamplament a la calçada, realitzat fa poc, encara que hom ha conservat tot el basament de pedra. Actualment permet el pas a un segon pont que sembla contemporani de la primera ampliació i que pren suport en el conglomerat central i a la riba esquerra del riu Montsant, motiu pel qual hom ha anomenat aquest pont "el vell".

## Història

Va ser construït en època incerta, que hom podria datar, però, cap a la fi de l'Edat Mitjana. Permetia el pas cap als camps de conreu de l'altre costat del riu. Fou ampliat en època no coneguda, amb un ritme constructiu lleugerament diferent i sotmès a una nova ampliació aquests darrers anys.

## Referències

* 1 2 «El Pont Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «El Pont Vell». Mapa de recursos culturals. Diputació de Tarragona.